फिर बोतल से बाहर निकला फिक्सिंग का 'जिन्‍न', सलीम मलिक सहित इन पाकिस्‍तानी क्रिकेटर्स पर लग चुका है 'दाग'  
दो क्रिकेटरों शरजील और खालिद को निलंबित किया गया है
इरफान, जुल्‍फ‍िकार बाबर और शाहजेब से की गई पूछताछ 
इससे पहले भी पाकिस्‍तानी क्रिकेटरों पर लगते रहे हैं आरोप
दानिश कनेरिया ने पाकिस्‍तानी टीम में हिंदू क्रिकेटर के तौर पर एक समय सुर्खियां बटोरी थीं. दाएं हाथ के इस लेग स्पिनर ने क्रिकेट में काफी सफलताएं भी हासिल की. कनेरिया की फिरकी को झेलना दुनिया के नामी बल्‍लेबाजों को भी मुश्किल होता था लेकिन इंग्‍लैंड में काउंटी क्रिकेट खेलते हुए कनेरिया पर फिक्सिंग में शामिल होने के आरोप लगे थे. दानिश की इस मामले में गिरफ्तारी भी हुई थी. 2012 में इंग्लैंड और वेल्स क्रिकेट बोर्ड ने दानिश पर एसेक्स काउंटी के अपने साथियों को कथित तौर पर स्पॉट फ़िक्सिंग के लिए लुभाने का आरोप लगाते हुए उन पर लाइफ बैन भी लगा दिया था. दानिश ने ब्रिटेन में दो बार इस फ़ैसले के ख़िलाफ़ अपील की थी, पर दोनों बार उनकी अपील ख़ारिज हो गई थी. इस फैसले के बाद दानिश का पाकिस्‍तान क्रिकेट में दानिश का करियर खत्‍म हो गया.